CELEX: 52022PC0041
Language: sl
Date: 2022-02-08
Title: Predlog SKLEP SVETA o stališču, ki se zastopa v imenu Evropske unije na petinšestdesetem zasedanju Komisije ZN za droge o dopolnitvi seznama snovi v Tabeli I Konvencije Združenih narodov zoper nezakonit promet prepovedanih drog in psihotropnih snovi

EVROPSKA
                              KOMISIJA

                                                      Bruselj, 8.2.2022
                                                      COM(2022) 41 final

                                                      2022/0029 (NLE)

                                            Predlog

                                        SKLEP SVETA

     o stališču, ki se zastopa v imenu Evropske unije na petinšestdesetem zasedanju Komisije
     ZN za droge o dopolnitvi seznama snovi v Tabeli I Konvencije Združenih narodov zoper
                      nezakonit promet prepovedanih drog in psihotropnih snovi

SL                                                                                             SL
 ---pagebreak---                                  OBRAZLOŽITVENI MEMORANDUM

     1.      PREDMET UREJANJA PREDLOGA
     Ta predlog se nanaša na sklep o določitvi stališča, ki naj se v imenu Unije zastopa v Komisiji
     Združenih narodov za droge (v nadaljnjem besedilu: CND) v zvezi s predvidenim sprejetjem
     sprememb tabel Konvencije Združenih narodov zoper nezakonit promet prepovedanih drog in
     psihotropnih snovi iz leta 1988 na podlagi priporočil Mednarodne uprave za kontrolo
     narkotikov (v nadaljnjem besedilu: INCB).

     2.      OZADJE PREDLOGA
     2.1.    Konvencija Združenih narodov (ZN) zoper nezakonit promet prepovedanih
             drog in psihotropnih snovi iz leta 1988
     Cilj Konvencije Združenih narodov zoper nezakonit promet prepovedanih drog in
     psihotropnih snovi iz leta 1988 (v nadaljnjem besedilu: Konvencija) je spodbujati sodelovanje
     med pogodbenicami, da bi lahko učinkoviteje obravnavale različne vidike nezakonitega
     prometa z narkotičnimi drogami in psihotropnimi snovmi z mednarodno razsežnostjo.
     Pogodbenice pri izpolnjevanju obveznosti na podlagi Konvencije sprejmejo potrebne ukrepe,
     vključno z zakonodajnimi in upravnimi, v skladu s temeljnimi določbami svojih nacionalnih
     zakonodajnih sistemov.
     Konvencija je začela veljati 11. novembra 1990.
     EU1 in njene države članice so pogodbenice Konvencije.
     2.2.    Komisija ZN za droge (CND)
     CND je komisija Ekonomskega in socialnega sveta ZN (v nadaljnjem besedilu: ECOSOC),
     njene naloge in pristojnosti pa so med drugim določene tudi v Konvenciji. Sestavlja jo
     53 držav članic ZN, ki jih izvoli ECOSOC. Med članicami CND z glasovalno pravico je
     trenutno 12 držav članic2 EU. Unija ima v CND status opazovalke.
     CND lahko ob upoštevanju pripomb, ki jih predložijo pogodbenice, ter pripomb in priporočil
     INCB, katere ocena je odločilna v zvezi z znanstvenimi vidiki, ter ob upoštevanju vseh drugih
     pomembnih dejavnikov z dvotretjinsko večino svojih članic odloči, da se snov vključi v tabeli
     Konvencije.
     2.3.    Predvideni akt CND
     CND bo na svojem petinšestdesetem zasedanju med 14. in 18. marcem 2022 sprejela sklep o
     vključitvi treh snovi v tabeli Konvencije (v nadaljnjem besedilu: predvideni akt), in sicer 4-
     AP, boc-4-AP in norfentanil.
     V skladu s Konvencijo so sklepi CND zavezujoči, razen če podpisnica ne predloži sklepa za
     pregled svetu ECOSOC v ustreznem roku3. Sklepi ECOSOC v zvezi s tem so dokončni.
     Predvideni akt bo postal zavezujoč za pogodbenice v skladu s členom 12 Konvencije, ki v
     zadevnih delih določa:

     1
            Sklep Sveta z dne 22. oktobra 1990 o sklenitvi v imenu Evropske gospodarske skupnosti Konvencije
            Združenih narodov zoper nezakonit promet prepovedanih drog in psihotropnih snovi (UL L 326,
            24.11.1990, str. 56).
     2
            Avstrija, Belgija, Francija, Italija, Litva, Madžarska, Nemčija, Nizozemska, Poljska, Slovenija, Španija
            in Švedska.
     3
            Člen 12(7) Konvencije ZN iz leta 1988.

SL                                                        1                                                            SL
 ---pagebreak---      Generalni sekretar o vsakem sklepu CND, sprejetem v skladu s tem členom, obvesti vse
     države in druge subjekte, ki so pogodbenice te konvencije ali ki so upravičeni do tega, da to
     postanejo, ter INCB. Tak sklep začne za vsako pogodbenico v celoti veljati sto osemdeset dni
     po datumu takega obvestila.
     Sklepe CND, sprejete v skladu s tem členom, pregleda ECOSOC na zahtevo katere koli
     pogodbenice, predložene v stoosemdesetih dneh od dneva uradnega obvestila o sklepu.
     Zahteva za pregled se skupaj z vsemi ustreznimi informacijami, na katerih temelji zahteva za
     pregled, pošlje generalnemu sekretarju.
     Generalni sekretar posreduje kopije zahteve za pregled in ustreznih informacij CND, INCB in
     vsem pogodbenicam ter jih pozove, naj v devetdesetih dneh predložijo pripombe. Vse prejete
     pripombe se predložijo v obravnavo ECOSOC.
     ECOSOC lahko potrdi ali razveljavi sklep CND. Uradno obvestilo o sklepu ECOSOC se
     posreduje vsem državam in drugim subjektom, ki so pogodbenice te konvencije ali ki so
     upravičeni do tega, da to postanejo, CND in INCB.

     3.        STALIŠČE, KI SE ZASTOPA V IMENU UNIJE
     Komisija je bila 2. februarja 2022 obveščena, da INCB priporoča, da se v Tabelo I
     Konvencije dodajo tri snovi, in sicer 4-AP, boc-4-AP in norfentanil.
     V skladu z oceno INCB se 4-AP, boc-4-AP in norfentanil pogosto uporabljajo za nezakonito
     proizvodnjo fentanila in fentanilu podobnih snovi (tj. sintetičnih opioidov). Obstajajo dokazi,
     da količina in obseg nezakonite proizvodnje teh narkotičnih drog in psihotropnih snovi
     pomenita resno nevarnost za javno zdravje ali družbeni problem, zato je upravičeno, da se
     snovi umestijo pod mednarodni nadzor. Poleg tega ni znane legitimne uporabe 4-AP, boc-4-
     AP in norfentanila, razen majhnih količin za raziskave, razvoj in laboratorijske analize.
     Nezakonita proizvodnja fentanila in fentanilu podobnih snovi predstavlja resen problem za
     Unijo. Te nezakonito proizvedene narkotične droge in psihotropne snovi pomenijo znatno
     nevarnost za javno zdravje in družbeni problem v Uniji.
     Države članice Unije bi zato morale v CND zastopati stališče, naj se 4-AP, boc-4-AP in
     norfentanil dodajo v Tabelo I Konvencije.
     Spremembe tabel Konvencije neposredno vplivajo na področje uporabe prava Unije na
     področju nadzora nad predhodnimi sestavinami za prepovedane droge, saj se snovi, ki se
     dodajo v tabeli Konvencije, vključijo v pravo Unije4. Komisija je pooblaščena za sprejemanje
     delegiranih aktov, da bi to zagotovila.

     4.        PRAVNA PODLAGA
     4.1.      Postopkovna pravna podlaga
     4.1.1.    Načela
     Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe
     o določitvi „stališč, ki naj se v imenu Unije zastopajo v organu, ustanovljenem s sporazumom,
     kadar ta organ sprejema akte s pravnim učinkom, razen aktov o spremembah ali dopolnitvah
     institucionalnega okvira sporazuma“.

     4
              UREDBA SVETA (ES) št. 111/2005 z dne 22. decembra 2004 o določitvi pravil za nadzor trgovine s
              predhodnimi sestavinami za prepovedane droge med Unijo in tretjimi državami (UL L 22, 26.1.2005,
              str. 1) ter UREDBA (ES) št. 273/2004 EVROPSKEGA PARLAMENTA IN SVETA z dne 11. februarja
              2004 o predhodnih sestavinah pri prepovedanih drogah (UL L 47, 18.2.2004, str. 1).

SL                                                       2                                                       SL
 ---pagebreak---      Člen 218(9) PDEU se uporablja ne glede na to, ali je Unija članica organa ali pogodbenica
     sporazuma5.
     Pojem „akti s pravnim učinkom“ vključuje tudi akte, ki imajo pravni učinek zaradi pravil
     mednarodnega prava, ki veljajo za zadevni organ. Vključuje tudi instrumente, ki nimajo
     zavezujočega učinka v mednarodnem pravu, a lahko „odločilno vpliva[jo] na vsebino
     ureditve, ki jo [sprejme] zakonodajalec Unije“6.
     4.1.2.    Uporaba v obravnavanem primeru

     CND je organ, ustanovljen s sporazumom, in sicer s Konvencijo Združenih narodov zoper
     nezakonit promet prepovedanih drog in psihotropnih snovi.

     Akt, k sprejetju katerega je CND pozvana, je akt s pravnim učinkom. Predvideni akt bo
     zavezujoč v mednarodnem pravu v skladu s členom 12 Konvencije Združenih narodov zoper
     nezakonit promet prepovedanih drog in psihotropnih snovi in lahko odločilno vpliva na
     vsebino zakonodaje EU, in sicer na: Uredbo Sveta (ES) št. 111/2005 z dne 22. decembra 2004
     o določitvi pravil za nadzor trgovine s predhodnimi sestavinami za prepovedane droge med
     Unijo in tretjimi državami ter Uredbo (ES) št. 273/2004 Evropskega parlamenta in Sveta z
     dne 11. februarja 2004 o predhodnih sestavinah pri prepovedanih drogah. Spremembe tabel
     Konvencije namreč neposredno vplivajo na področje uporabe prava Unije na področju
     nadzora nad predhodnimi sestavinami za prepovedane droge, saj se snovi, ki se dodajo v
     tabeli Konvencije, vključijo v pravo Unije.

     Predvideni akt ne dopolnjuje ali spreminja institucionalnega okvira Sporazuma.

     Postopkovna pravna podlaga za predlagani sklep je zato člen 218(9) PDEU.

     4.2.      Materialna pravna podlaga
     4.2.1.    Načela

     Materialna pravna podlaga za sklep po členu 218(9) PDEU je odvisna predvsem od cilja in
     vsebine predvidenega akta, glede katerega naj bi se v imenu Unije zastopalo stališče. Če ima
     predvideni akt dva cilja ali elementa in je eden od teh ciljev ali elementov glavni, drugi pa
     postranski, mora sklep po členu 218(9) PDEU temeljiti na samo eni materialni pravni podlagi,
     in sicer na tisti, ki se zahteva za glavni ali prevladujoči cilj ali element.

     4.2.2.    Uporaba v obravnavanem primeru

     Glavni cilj in vsebina predvidenega akta se nanašata na skupno trgovinsko politiko.

     Materialna pravna podlaga za predlagani sklep je zato člen 207 Pogodbe o delovanju
     Evropske unije.

     4.3.      Zaključek
     Pravna podlaga predlaganega sklepa bi moral biti člen 207 v povezavi s členom 218(9)
     PDEU.

     5
              Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točka 64.
     6
              Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64.

SL                                                       3                                                        SL
 ---pagebreak---             Subsidiarnost (za neizključno pristojnost)
     Ni relevantno.

     •      Sorazmernost
     Predlog je sorazmeren in ne presega tistega, kar je potrebno za doseganje ciljev, ker
     obravnava nove predhodne sestavine za prepovedane droge, ki zadevajo Unijo.

     •      Izbira instrumenta
     Člen 218(9) PDEU zahteva, da Svet sprejme sklep o določitvi stališča, ki se v imenu Unije
     zastopa v organu, ustanovljenem z mednarodnim sporazumom.

     5.      OBJAVA PREDVIDENEGA AKTA
     Ni.

SL                                              4                                                SL
 ---pagebreak---                                                           2022/0029 (NLE)

                                                Predlog

                                           SKLEP SVETA

     o stališču, ki se zastopa v imenu Evropske unije na petinšestdesetem zasedanju Komisije
     ZN za droge o dopolnitvi seznama snovi v Tabeli I Konvencije Združenih narodov zoper
                      nezakonit promet prepovedanih drog in psihotropnih snovi

     SVET EVROPSKE UNIJE JE –
     ob upoštevanju Pogodbe o delovanju Evropske unije in zlasti člena 207 v povezavi
     s členom 218(9) Pogodbe,
     ob upoštevanju predloga Evropske komisije,
     ob upoštevanju naslednjega:
     (1)    Unija je s Sklepom Sveta 90/611/EGS sklenila Konvencijo Združenih narodov zoper
            nezakonit promet prepovedanih drog in psihotropnih snovi iz leta 1988 (Konvencija),
            ki je začela veljati 11. novembra 1990.
     (2)    V skladu s členom 12(2) do (7) Konvencije se v tabeli Konvencije, v katerih so naštete
            predhodne sestavine za prepovedane droge, lahko dodajo snovi.
     (3)    Komisija ZN za droge bo na petinšestdesetem zasedanju med 14. in 18. marcem 2022
            na Dunaju sprejela sklep glede vključitve treh novih snovi v Tabelo I Konvencije.
     (4)    Primerno je določiti stališče, ki naj se v imenu Unije zastopa v Komisiji ZN za droge,
            saj bo sklep za Unijo zavezujoč in bo lahko odločilno vplival na vsebino prava Unije,
            in sicer na Uredbo Sveta (ES) št. 111/2005 z dne 22. decembra 2004 o določitvi pravil
            za nadzor trgovine s predhodnimi sestavinami za prepovedane droge med Unijo in
            tretjimi državami7 ter Uredbo (ES) št. 273/2004 Evropskega parlamenta in Sveta z dne
            11. februarja 2004 o predhodnih sestavinah pri prepovedanih drogah8.
     (5)    V skladu z oceno Mednarodne uprave za kontrolo narkotikov se tri snovi, 4-AP, boc-
            4-AP in norfentanil, pogosto uporabljajo pri nezakoniti proizvodnji fentanila in so zelo
            primerne za nezakonito proizvodnjo fentanila in številnih fentanilu podobnih snovi, ki
            so izjemno močni sintetični opioidi. Obstajajo dokazi, da količina in obseg nezakonite
            proizvodnje fentanila in fentanilu podobnih snovi pomenita resno nevarnost za javno
            zdravje ali družbeni problem, zato je umestitev teh snovi pod mednarodni nadzor
            upravičena.
     (6)    V skladu s tem je Mednarodna uprava za kontrolo narkotikov 2. februarja 2022
            priporočila Komisiji ZN za droge, naj 4-AP, boc-4-AP in norfentanil doda v Tabelo I
            Konvencije.
     (7)    Nezakonito proizvedeni fentanil in fentanilu podobne snovi so povzročili precej težav
            za javno zdravje in družbenih problemov v nekaterih državah članicah.

     7
            UL L 22, 26.1.2005, str. 1.
     8
            UL L 47, 18.2.2004, str. 1.

SL                                                 5                                                   SL
 ---pagebreak---      (8)    Sklep o vključitvi snovi v Tabelo I Konvencije je v izključni pristojnosti Unije. Unija
            ima status opazovalke v Komisiji ZN za droge, v kateri ima trenutno 12 držav članic
            Unije glasovalno pravico.
     (9)    Stališče Unije izrazijo države članice Unije, ki so članice Komisije ZN za droge in
            delujejo skupno v interesu Unije.
     (10)   Zato bi morale države članice Unije v Komisiji ZN za droge zastopati stališče, da se 4-
            AP, boc-4-AP in norfentanil dodajo v Tabelo I Konvencije.
     SPREJEL NASLEDNJI SKLEP:

                                                 Člen 1
     Stališče, ki ga v imenu Unije zastopajo države članice na petinšestdesetem zasedanju
     Komisije ZN za droge med 14. in 18. marcem 2022, je naslednje:
     4-AP, boc-4-AP in norfentanil se vključijo v Tabelo I Konvencije.

                                                 Člen 2
     Stališče iz člena 1 izrazijo države članice Unije, ki so članice Komisije ZN za droge in
     delujejo skupno v interesu Unije.

                                                 Člen 3
     Ta sklep je naslovljen na države članice.
     V Bruslju,

                                                 Za Svet
                                                 predsednik

SL                                                 6                                                  SL